Document ID: 31997R0986

ΚΑΝΟΝΙΣΜΟΣ (ΕΚ) αριθ. 986/97 ΤΗΣ ΕΠΙΤΡΟΠΗΣ της 30ής Μαΐου 1997 για την τροποποίηση του κανονισμού (ΕΟΚ) αριθ. 189/77 περί λεπτομερειών εφαρμογής του συστήματος ελάχιστων αποθεμάτων στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργάνωσης αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1599/96 (2), και ιδίως το άρθρο 12 παράγραφος 3 και το άρθρο 39,
τον κανονισμό (ΕΟΚ) αριθ. 1789/81 του Συμβουλίου, της 30ής Ιουνίου 1981, για τη θέσπιση των γενικών κανόνων σχετικά με το σύστημα ελάχιστων αποθεμάτων στον τομέα τη ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 725/97 (4),
Εκτιμώντας:
ότι, εξαιτίας της εξαφάνισης της τιμής κατωφλίου που χρησίμευε για τον υπολογισμό του προς είσπραξη ποσού όταν ο κάτοχος του ελάχιστου αποθέματος προέβαινε στην αφαίρεση ζάχαρης από το εν λόγω απόθεμα, ο κανονισμός (ΕΟΚ) αριθ. 1789/81 προέβλεπε ένα κατ' αποκοπήν ποσό το οποίο προσαρμόζεται, κατά περίπτωση, ανάλογα με την εξέλιξη της τιμής παρέμβασης 7 ότι πρέπει, κατά συνέπεια, να προσαρμοστεί ο κανονισμός (ΕΟΚ) αριθ. 189/77 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 290/96 (6) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 189/77 τροποποιείται ως εξής:
1. Στο άρθρο 1 παράγραφος 2, η παραπομπή στον «κανονισμό (ΕΟΚ) αριθ. 700/73» αντικαθίσταται από την παραπομπή στον «κανονισμό (ΕΟΚ) αριθ. 1443/82 της Επιτροπής (*).
(*) ΕΕ αριθ. L 158 της 9. 6. 1982, σ. 17».
2. Στο άρθρο 5, οι παράγραφοι 3 και 4 αντικαθίστανται από το ακόλουθο κείμενο:
«3. Το εισπρακτέο ποσό που αναφέρεται στο άρθρο 6 του κανονισμού (ΕΟΚ) αριθ. 1789/81 είναι ίσο με το άθροισμα των αποτελεσμάτων των ακόλουθων υπολογισμών:
- η ποσότητα η οποία παράγεται μέσα στο όριο της μέγιστης ποσόστωσης κατά τη διάρκεια των 12 ημερολογιακών μηνών που προηγούνται άμεσα από το μήνα της διάθεσης πολλαπλασιάζεται με ένα συντελεστή και το προκύπτον αποτέλεσμα πολλαπλασιάζεται με το κατ' αποκοπήν ποσό το οποίο αναφέρεται στο άρθρο 6 του παρόντος κανονισμού. Ο συντελεστής είναι η αναλογία μεταξύ της ποσότητας ζάχαρης που διατέθηκε και της ποσότητας η οποία πρέπει να κρατείται σαν ελάχιστο απόθεμα,
- η ποσότητα της ζάχαρης που διατίθεται από το ελάχιστο απόθεμα πολλαπλασιάζεται με το ποσό που αναφέρεται στο άρθρο 6 δεύτερο εδάφιο του κανονισμού (ΕΟΚ) αριθ. 1789/81, μειωμένο κατά το κατ' αποκοπήν ποσό που αναφέρεται στο άρθρο 6 του παρόντος κανονισμού.
4. Όταν η εγκατάσταση ραφιναρίσματος της ζάχαρης από ζαχαροκάλαμο που αναφέρεται στο άρθρο 1 στοιχείο β) του κανονισμού (ΕΟΚ) αριθ. 1789/81 ή ο μεταποιητής που αναφέρεται στο άρθρο 3 στοιχείο α) του ίδιου κανονισμού δεν τηρούν τις υποχρεώσεις τους, το προς είσπραξη ποσό σύμφωνα με το άρθρο 6 του κανονισμού (ΕΟΚ) αριθ. 1789/81 είναι ίσο με το άθροισμα των αποτελεσμάτων των ακόλουθων δύο υπολογισμών:
- η ποσότητα που διατίθεται πολλαπλασιάζεται με το δεκαπλάσιο του κατ' αποκοπήν ποσού που αναφέρεται στο άρθρο 6 του παρόντος κανονισμού,
- η ποσότητα που διατίθεται πολλαπλασιάζεται με το ποσό που αναφέρεται στο άρθρο 6 δεύτερο εδάφιο του κανονισμού (ΕΟΚ) αριθ. 1789/81, μειωμένο κατά το κατ' αποκοπήν ποσό που αναφέρεται στο άρθρο 6 του παρόντος κανονισμού.»
3. Το άρθρο 6 αντικαθίσταται από το ακόλουθο κείμενο:
«Άρθρο 6
Το κατ' αποκοπήν ποσό το οποίο αναφέρεται στο άρθρο 4 και στο άρθρο 5, είναι ίσο προς 0,193 Ecu/100 kg ζάχαρης εκφρασμένης σε λευκή ζάχαρη.
Το ποσό αυτό προσαρμόζεται ανάλογα με την ενδεχόμενη προσαρμογή του ποσού που αναφέρεται στο άρθρο 6 δεύτερο εδάφιο του κανονισμού (ΕΟΚ) αριθ. 1789/81.
Για την εφαρμογή του άρθρου 4, λαμβάνονται υπόψη το κατ' αποκοπήν ποσό που ισχύει κατά την ημέρα της αίτησης, ενώ για την εφαρμογή του άρθρου 5, το κατ' αποκοπήν ποσό που ισχύει κατά την ημέρα της διάθεσης.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1997.

Labels: 4
17